Jeg har helt forfærdelige oplevelser hos TDC – helt uden lige. For at opsummere mit forløb er der fejl på fejl hos TDC og denne anmeldelse her på trustpilot er starten på min mission om at fortælle om TDCs dårlige service og min uretfærdige behandling som pt har kostet mig adskillige timer/dages tabt arbejdsfortjeneste.

1.     TDCs regninger pr brev er primært blevet sendt ud som rykker og ikke normal opkrævning.

2.     Jeg afmelder mig TDC hvilket ikke gik ind i deres system, så jeg blev stadig opkrævet for deres service efter opsigelsesperioden.

3.     TDC kunne ikke registrere min indlevering af udstyr og opkrævede derfor penge for manglende udstyr.

4.     Efter gentagen kontakt til TDC fik de ikke ordnet det

5.     TDC sender sagen til inkasso

6.     TDC siger at de vil trække sagen tilbage fra inkasso og alt er i orden nu.

7.     Inkasso truer med at slæbe mig i retten.

Jeg startede med at bestille internet hos TDC. Jeg blev derefter ringet op af en medarbejder, som ville tilbyde ekstra TV  gratis, hvilket jeg takkede ja til. Der kom efterfølgende ikke en, men 3 regninger, hvilket var forvirrende, da jeg kun havde en bestilling som en samlet pakke. Dette gjorde at jeg kom til at betale den første regning for sent og fik en rykker for det. Fair nok, men det var forvirrende med de mange regninger, som jeg ikke helt kunne finde hoved og hale i.

Derefter afmeldte jeg et ekstra modul, som jeg automatisk havde fået med i TV-pakken uden at havde bedt om, da jeg fandt ud af at denne service kostede ekstra 70 kr om måneden.

Derefter fandt jeg ud af at man vist betalte ekstra for at få regningerne på brev og at man kunne få dem på email gratis, så det takkede ja til. Dette skulle jeg aldrig have gjort, for emailsystemet duede virkelig dårligt. Der var indtil flere måneder, hvor jeg ikke fik regningen, men kun den efterfølgende rykker (som de sender på brev). Der var i hverttilfælde noget galt med email systemet, som jeg snakkede med adskillige af deres supportere om og fik trukket deres rykkergebyr fra hver måned, da de kunne se at det var en fejl at jeg kun fik rykkere. Jeg mener dette skete 5 gange.

Da jeg så ville opsige mit medlemskab gjorde jeg det på nettet og fik en kvittering på det. Dat opsigelsens dag var kommet fik jeg stadig regninger, hvilket jeg gjorde TDC opmærksom på. De var mistroiske over at jeg ikke havde opsagt noget, da de ikke havde registreret det. Dette havde jeg dog en kvittering på, så den åd de ret hurtigt i sig.

De sendte derefter en pakke, som jeg skulle retunere udstyret i til den adresse, som jeg havde abonnementet på. Jeg var dog flyttet da de sendte pakken langt efter min opsigelses dato og jeg kunne derfor ikke retunere udstyret. Så jeg bad dem sende en ny pakke, så jeg kunne sende det ind. Dette bekræftede de at de ville gøre. Her begyndte jeg løbende at få regninger – både for den manglende betaling efter opsigelsesperioden, samt nu også beregning for udstyret, som ikke var afleveret.

Der skete ikke noget og jeg blev nødt til at gå ind og aflevere det i en af deres butikker. Her fik jeg heldigvis en kvittering på at jeg havde afleveret udstyret. Jeg tænkte at nu var det endelig forbi og alt var i orden – som manden i butikken havde fortalt mig.

Jeg fik dog efterfølgende stadig regninger og nu var der også inkassovarsling.

Jeg kontaktede TDC igen, som forklarede at de ikke havde registreret at jeg havde afleveret mit udstyr. Heldigvis kunne jeg sende dem en kvittering, men den skulle jeg sende til inkasso, da det nu var i det regi min sag foregik.

En TDC medarbejder ringede efterfølgende og lagde en besked på min telefonsvarer om at de havde set at jeg havde afleveret mit udstyr og at de havde kontaktet deres inkasso firma og trukket min sag tilbage.

Nu er det fredag d. 13 og jeg skal nu starte min weekend med at få et brev fra inkasso om at jeg nu skal betale 2.664,41 kr eller få sagen bragt få retten, med yderligere spild af min tid.

 

Nu er det nok! Jeg synes at dette er så unfair spild af min tid og jeg føler mig så trynet af TDC. Jeg har bedt dem inderligt at få stoppet sagen og at de bør give mig en undskyldning, men det bliver bare ved.

 

TDC – i har verdens DÅRLIGSTE kundeservice og kundehåndtering!!!